L'article 169.2 i 4 del Text refós de la Llei reguladora de les hisendes locals, aprovat pel Reial decret legislatiu 2/2004, de 5 de març, estableix l'obligació dels ens locals de remetre una còpia del pressupost general definitivament aprovat, abans del 31 de desembre de l'any anterior al de l'exercici en què s'hagi d'aplicar, a la Generalitat de Catalunya, simultàniament a la seva publicació i l'article 193.5 del mateix Text refós imposa l'obligació dels ens locals de remetre una copia de la liquidació dels seus pressupostos a la Generalitat de Catalunya abans de finalitzar el mes de març de l'exercici següent al que correspongui.
L'article 2 del Decret 94/1995, de 21 de febrer, d'assignació de funcions en matèria d'hisendes locals als departaments de Governació i d'Economia i Finances estableix que correspon al Departament de Governació i Administracions Públiques, d'una banda, la recepció i custòdia dels pressupostos generals de les entitats locals integrats per tots els documents que estableix la normativa reguladora de les hisendes locals i de la liquidació de cadascun dels pressupostos que integren el pressupost general de les entitats locals i dels estats financers de les societats mercantils dependents d'aquestes que hauran de ser tramesos en els terminis fixats per les disposicions vigents i, d'altra banda, la difusió d'aquestes dades d'acord amb la normativa que regula l'actuació estadística en aquesta matèria.
L'article 40 de la Llei 23/1998, de 30 de desembre, d'estadística de Catalunya, estableix que el Pla estadístic de Catalunya és l'instrument d'ordenació i de planificació de l'estadística d'interès de la Generalitat.
El darrer Pla aprovat és la Llei 13/2010, de 21 de maig, del Pla estadístic de Catalunya 2011-2014 que en l'annex 2 conté la relació d'activitats estadístiques identificades de forma normalitzada i segons els objectius que despleguen.
Administracions públiques, s'estableix l'estadística de pressupostos i liquidacions dels ens locals que es defineix com la recopilació de dades econòmiques i financeres dels pressupostos i liquidacions de les administracions locals catalanes per mitjà d'una operació d'enquesta completada amb dades d'origen administratiu.
Aquesta operació es materialitza amb la captació d'aquestes dades mitjançant els corresponents qüestionaris tramitats per EACAT.
L'article 41.4 de la Llei 18/2010 de 7 de juny, de la Sindicatura de Comptes, estableix que els ens locals han de retre els comptes de cada exercici directament a la Sindicatura de Comptes abans del 15 d'octubre de l'any següent al de tancament de l'exercici.
Així mateix, s'han de trametre les auditories i qualsevol altre informe de fiscalització amb les recomanacions i les reserves corresponents.
La disposició addicional sisena de la Llei 26/2009, de 23 de desembre, de mesures fiscals, financeres i administratives de la Generalitat de Catalunya, en el paràgraf 4 estableix que el Departament de Governació i Administracions Públiques ha de crear un inventari públic de control del compliment de les obligacions de tramesa de documentació economicofinancera, tant per part dels ens locals com de les entitats del seu sector públic, al mateix Departament i a la Sindicatura de Comptes.
L'article 41.5 de la Llei 18/2010 de 7 de juny, de la Sindicatura de Comptes, determina que la Sindicatura de Comptes donarà compte al Departament de Governació i Administracions Públiques dels ens locals que hagin incomplert el deure de remissió a la Sindicatura de Comptes de la documentació establerta en l'apartat 4 d'aquest article per a la seva inscripció en l'Inventari públic de control de compliment de les obligacions financeres dels ens locals, que ha d'estar a disposició dels departaments de l'Administració de la Generalitat.
L'article 27.7 de la Llei 11/2007, de 22 de juny, d'accés electrònic dels ciutadans als serveis públics ordena que les administracions públiques han d'utilitzar preferentment mitjans electrònics en les seves comunicacions amb altres administracions públiques.
En el mateix sentit, es pronuncia l'article 6.2 lletra d) de la Llei 29/2010, del 3 d'agost, de l'ús dels mitjans electrònics al sector públic de Catalunya.
El Decret 56/2009, de 7 d'abril, per a l'impuls i desenvolupament dels mitjans electrònics a l'Administració de la Generalitat, en l'article 11.3 estableix que les comunicacions, les tramitacions i les trameses de documentació entre l'Administració de la Generalitat i els ens locals s'han d'efectuar preferentment mitjançant l'extranet de les administracions públiques catalanes (EACAT), gestionada pel Consorci Administració Oberta Electrònica de Catalunya.
L'autenticitat i integritat de les trameses es garanteix mitjançant l'ús de signatura electrònica reconeguda emesa per l'Agència Catalana de Certificació (CATCert).
L'article 13 del Decret 56/2009 estableix que mitjançant una ordre del conseller o consellera competent en la matèria, es pot imposar, per causes objectives justificades a les persones jurídiques públiques, l'obligació d'utilitzar només mitjans electrònics per a la comunicació amb l'Administració de la Generalitat, sempre que per raó de la seva capacitat econòmica o tècnica, dedicació professional o altres motius acreditats tinguin garantits l'accés i la disponibilitat del mitjans electrònics.
Aquesta Ordre regula la presentació telemàtica dels qüestionaris dels pressupostos i de les liquidacions dels pressupostos, així com altra informació economicofinancera dels ens locals de Catalunya, dels ens dependents i d'altres entitats públiques.
Igualment té per objecte crear l'Inventari públic de control del compliment de les obligacions de tramesa de la seva documentació economicofinancera al Departament de Governació i Administracions Públiques i a la Sindicatura de Comptes en compliment del que disposa l'apartat 4 de la disposició addicional sisena de la Llei 26/2009, de 23 de desembre, de mesures fiscals, financeres i administratives de la Generalitat de Catalunya.
Queden subjectes a aquesta Ordre els ens locals de Catalunya, els seus organismes autònoms, els ens públics empresarials que en depenen, les societats mercantils, el capital de les quals els pertany íntegrament, i els consorcis que tinguin caràcter local.
Procediment de la presentació telemàtica de pressupostos i liquidacions
La presentació telemàtica dels qüestionaris dels pressupostos, de les liquidacions dels pressupostos, així com altra informació economicofinancera que pugui requerir el Departament de Governació i Administracions Públiques dóna compliment a l'obligació que tenen els ens locals de trametre'n una còpia, segons el que estableixen els articles 169.4 i 193.5 del Reial decret legislatiu 2/2004, de 5 de març, pel qual s'aprova el Text refós de la Llei reguladora de les hisendes locals.
La tramesa dels esmentats documents s'ha de fer d'acord amb el procediment següent:
El desglossament de la informació continguda en els estats d'ingressos i despeses dels pressupostos, liquidacions dels pressupostos i altres dades economicofinanceres s'incorporarà anualment, en els qüestionaris o models normalitzats disponibles al Servei de Tramesa d'Informació Pressupostària al Departament de Governació i Administracions Públiques, apartat Tràmits/Economia, accessible mitjançant l'extranet de les administracions catalanes EACAT (htps://www.eacat.cat).
Els ens locals han d'incorporar en aquests qüestionaris o models normalitzats tota la documentació administrativa dels pressupostos i de les liquidacions dels pressupostos establerta per la normativa vigent en matèria d'hisendes locals i pel procediment establert en les corresponents normes d'emplenament.
La tramesa de documentació es realitza per l'alcalde/president o l'alcaldessa/presidenta de l'ens local mitjançant l'ús de signatura electrònica reconeguda emesa per l'Agència Catalana de Certificació (CATCert) que en garanteix l'autenticitat i la integritat.
El registre electrònic de la Generalitat emet de manera automàtica el rebut de presentació consistent en una còpia autenticada de l'escrit, sol·licitud o comunicació de què es tracti, incloent-hi la data i l'hora de presentació i el número de registre d'entrada.
Es crea l'Inventari públic de control del compliment de les obligacions de tramesa de documentació economicofinancera, tant per part dels ens locals com de les entitats del seu sector públic, al Departament de Governació i Administracions Públiques i a la Sindicatura de Comptes.
Gestió i estructura de l'Inventari
La gestió de l'Inventari es duu a terme per la Direcció General d'Administració Local del Departament de Governació i Administracions Públiques, que n'és la responsable.
L'Inventari incorpora la informació que consta al Departament de Governació i Administracions Públiques, a la base de dades de pressupostos i liquidacions del sector públic local de Catalunya, i les dades que facilita la Sindicatura de Comptes al Departament, en compliment del que ordena la disposició addicional sisena de la Llei 26/2009, de 23 de desembre, de mesures fiscals, financeres i administratives de la Generalitat de Catalunya, en el paràgraf 4.
L'Inventari mostra la informació dels diferents ens amb el codi d'identificació oficial assignat pel Registre d'ens locals de Catalunya.
L'Inventari està format per dues seccions, que contenen l'estat de situació del compliment de les obligacions de tramesa de la informació economicofinancera concreta i individualitzada de cada ens i per a cada exercici:
Documentació economicofinancera tramesa pels ens locals al Departament de Governació i Administracions Públiques on consta la data de registre d'entrada dels qüestionaris de pressupostos i de liquidacions, així com l'altra documentació que determini la normativa vigent.
Documentació economicofinancera tramesa pels ens locals a la Sindicatura de Comptes on consta la data de registre d'entrada del compte general, així com l'altra documentació que determini la normativa vigent.
Consulta, publicitat i eficàcia
L'Inventari públic de control del compliment de les obligacions de tramesa de la documentació economicofinancera al Departament de Governació i Administracions Públiques i a la Sindicatura de Comptes ha de ser públic i es podrà consultar al web corporatiu del Departament de Governació i Administracions Públiques [URL].
2 La relació dels ens locals que han incomplert el deure de remissió tant al Departament de Governació i Administracions Públiques com a la Sindicatura de Comptes de la documentació legalment establerta que constin a l'Inventari públic de control ha d'estar a disposició de tots els departaments de l'Administració de la Generalitat per tal que s'adoptin les mesures destinades a suspendre el lliurament a l'ens infractor de subvencions o transferències a les quals tingui dret amb càrrec als pressupostos de la Generalitat de Catalunya, sempre que no provinguin d'altres administracions.
Aquesta Ordre entra en vigor el mateix dia que es publiqui al DOGC.
Contra aquesta Ordre es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació en el DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.